દિલ્હીની નવી સરકારને ચહેરો આપવા માટે નરેન્દ્ર મોદી દ્વાર ગાંધીનગરમાં બેઠક કરવામાં આવી હતી. આ બેઠકમાં પાર્ટી અધ્યક્ષ રાજનાથ સિંહ, નીતિન ગડકરી અને અરૂણ જેટલી આવ્યા હતા. 4 કલાક સુધી ચાલેલી આ બેઠકમાં પાર્ટીના વરિષ્ઠ નેતા અડવાણી અને જોશીને નવી ભૂમિકા આપવા અંગે ચર્ચા થઇ. રાજનાથ સિંહે કહ્યું કે ચૂંટણી પ્રચાર બાદ તમામ નેતાઓ એક સાથે બેસી શક્યા નથી, તેથી આ તક કાઢવામાં આવી હતી. રાજનાથે દાવો કર્યો કે મોદી જ દેશના આગામી વડાપ્રધાન હશે.